Source: http://www.bihon.ro/cristian-achim-vom-da-totul-pentru-supercupa/1697106
Timestamp: 2017-08-20 06:14:22+00:00

Document:
Cristian Achim: „Vom da totul pentru Supercupă” - BIHON
Cristian Achim: „Vom da totul pentru Supercupă”
la	15. septembrie 2016 10:23	 Reactualizat la:	 15. septembrie 2016 10:26
Baschetbaliştii orădeni doresc să deschidă sezonul cu un nou trofeu câştigat
CSM CSU Oradea şi U BT Cluj-Napoca se întâlnesc joi seara în Supercupa României.
Paşca e noul căpitan al CSM CSU
CSM CSU are încă un sponsor
S-au vândut deja 700 de abonamente
Campioana în exerciţiu, CSM CSU şi deţinătoarea Cupei României, U BT, îşi dispută joi primul trofeu din noul sezon al baschetului masculin românesc. Meciul are loc la Arena „Antonio Alexe”, cu începere de la ora 18:00.
Ambele protagoniste ale Supercupei şi-au remaniat loturile faţă de sezonul trecut, U BT având totodată şi un nou antrenor, Mihai Silvăşan. „Este greu de spus la ora actuală în ce măsură s-au întărit cele două echipe, atât noi, cât şi Clujul. Teoretic, ambele ar trebui să fie mai puternice, dar acest lucru se va vedea doar peste câtva timp. Deocamdată, cred că nici noi şi nici Clujul nu suntem încă la potenţialul maxim, dimpotrivă, suntem departe de forma optimă”, ne-a declarat antrenorul CSM CSU Oradea, Cristian Achim.
Tehnicianul orădean afirmă că echipa sa a fost dezavantajată în perioada de pregătiri, în care a avut cinci jucători români convocaţi la lotul naţional, faţă numai doi ai Clujului. „Noi am început pregătirile mai târziu şi am disputat mai puţine meciuri de verificare faţă de cei de U BT. În plus, noi am avut cinci jucători la lotul naţional, în timp ce Clujul a avut doar doi. Acesta este însă un aspect cu care ne confruntăm în fiecare perioadă precompetiţională”, a spus Achim.
Partida revanşelor
Supercupa României va fi un meci al revanşelor. Echipa noastră vrea să se revanşeze pentru eşecul din finala Cupei României, suferit chiar în faţa propriilor suporteri. La rândul său, U BT Cluj-Napoca ţinteşte revanşa pentru eliminarea din semifinalele sezonului trecut al Ligii Naţionale, în care orădenii s-au impus cu scorul general de 3-1. „Se poate spune că este un meci al revanşei pentru ambele echipe. Pe noi însă – şi cred că la fel gândesc şi cei la la Cluj – nu ne interesează ceea ce a fost, contează doar ceea ce va fi acum. Noi nu ne gândim la revanşă, dar ne dorim să câştigăm partida de azi. Un lucru este cert, vom face tot ce depinde de noi, vom da totul pentru a cuceri acest trofeu”, a conchis Cristian Achim.
Antrenorul CSM CSU va trebui să ţină în afara lotului unul din cei şase jucători străini, doar cinci dintre aceştia putând fi înscrişi pe foaia de joc. În ceea ce priveşte jucătorii români, Mandache şi Paşca sunt incerţi. Ei au început abia de două zile antrenamentele normale cu echipa şi sunt insuficient pregătiţi.
Taguri: baschet masculin, Cristian Achim, CSM CSU Oradea, supercupa romaniei, U BT Cluj-Napoca

References: CSM 
 CSM 

CSM 
 CSM 
 CSM 
 CSM 
 CSM